ஆதவ் கண்ணதாசன்

ஆதவ் கண்ணதாசன் (Aadhav Kannadasan) என்பவர் சென்னையில் பிறந்த தமிழ்த் திரைப்பட துறையில் இயங்குபவர். இவர் கவிஞர் கண்ணதாசனின் பேரனும், இயக்குனர் கலைவாணன் கண்ணதாசனின் மகனும் ஆவார். இவர் சென்னையில் பிறந்து வளர்ந்தவர். திசம்பர் 2017 இல் வினோதினி சுரேஷ் என்பவரைத் திருமணம் செய்து கொண்டார். இவர் சினிமா விகடன், கலாட்டா தமிழ், பிஹைண்ட்வுட்ஸ் டிவி போன்ற தமிழ் யூடியூப் சேனல்களில் பல நேர்காணல்களை வழங்கி உள்ளார். மென்பொருள் நிரலாளராக தனது பணியைத் தொடங்கி, பின் அதனை கைவிட்டு, விளம்பர இயக்குனராகவும், திரைப்பட உதவி இயக்குனராகவும், நடிகராகவும் பணியாற்றுகிறார். 

 திரைப்பயணம் 
ஆதவ் 2011 ஆம் ஆண்டு யுவன் யுவதி திரைப்படத்தில் உதவி இயக்குனராக தனது பணியைத் தொடங்கினார். பின்னர் 2013 இல் பொன்மாலைப் பொழுது படத்தில் நடிகராக அறிமுகமானார். தொடர்ந்து யாமிருக்க பயமே (2014), காளிதாஸ் (2019) போன்ற படங்களில் முக்கிய வேடங்களில் நடித்துள்ளார். 2020 ஆம் ஆண்டில் ஆண்ட்ரியா நடித்த லாக்டவுன் என்ற குறும்படத்தை இயக்கியுள்ளார்.

 மேற்கோள்கள் 

பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்